text: Syldyk
  It doarp leit yn it noarden fan de gemeente Loppersum en is op en om in dyk boud fan de Fivelboezem. It hat dêrom in wat oar karakter as de oare plakken fan de gemeente. It is net sa âld as de oare doarpen. Syldyk is fan oarsprong as lintdoarp boud en foarmet in dûbeldoarp mei Oosternieland, dat yn de gemeente Eemsmond leit. Meidat de doarpen oan elkoar fêst lizze, binne de beide mienskippen net los fan elkoar te sjen, benammen yn it ferieningslibben. Mar sûnt de oanlis fan de N46, de Eemshavenwei, is der in skieding komd. Dochs binne de meast essinsjele foarsjennings foar de bewenners fan Syldyk noch altiten oan de oare kant fan de dyk yn Oosternieland, al hat Syldyk wol in doarpshûs en lytsere foarsjennings.
  Yn it doarp steane in 20e-iuwske herfoarme tsjerke mei in dakruter, dy't no brûkt wurdt as doarpshûs 'Fivelhoes', in ienfâldige grifformearde sealtsjerke út 1886, no in deiopfang foar geastlik beheinden, en de doperske fermanje út 1772.
  Boarnen, noaten en/as referinsjes: |